
Kasutusloa väljastamine elektri maakaabelliinile ja alajaamale 
(Linnuse tänav L2, Jõe tänav L1, Jõe tänav L2, Pimeaed, Jõe tn 1a,

 Linnuse tänav L3, Peterburi mnt 2 (ehr kood 220681149))
1. ASJAOLUD JA MENETLUSE KÄIK

VKG Elektrivõrgud OÜ esitas 01.09.2014.a läbivaatamiseks ehitise kasutusloa väljastamise taotluse (linnavalitsuse dokumendiregistri nr. 1-16/8646) koos ehitamise tehniliste dokumentidega ja riigilõivu maksekorraldusega. Esitatud dokumentatsiooni läbivaatamisel on avastatud, et puudub tehtud tööde kohta Narva Vesi AS kooskõlastus.

VKG Elektrivõrgud OÜ koos ehitamise tehniliste dokumentidega esitas Narva Linnavalitsusele Narva Vesi AS kooskõlastuse puuduse kohta seletuskirja ning Narva Vesi AS ja VKG Elektrivõrgud OÜ kirjavahetuse. Kirjavahetusest tuleneb, et Narva Vesi AS ei saa Narva promenaadi alale rajatud elektrikaablile kooskõlastust anda, kuna elektrikaabel (elektrikaabli 38-41 mõõdistuspunktide vahel, vahekaugus u 25 m) rajati täpselt ühiskanalisatsiooni torustikule ning maakabel asub ühiskanalisatsiooni torustiku kaitsetsoonis, mis on keelatud. 
Ühisveevärgi ja -kanalisatsiooni seaduse § 31  lg 2 p 1 kohaselt ühiskanalisatsiooni kaitsevööndis peab hoiduma tegevusest, mis võib ühiskanalisatsiooni ehitisi kahjustada, sealhulgas ei tohi ühiskanalisatsiooni omaniku loata ehitada. Seadus ei keelu ehitada kaitsevööndis. 

Ehitusseaduse (EhS) § 12 lg 2 kohaselt ehitamiseks peab olema ehitusluba.

EhS § 23  lg 2 kohaselt ehitusloa saamiseks tuleb  esitada ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud.  Ehitusprojekt (töö nr EL-04/11.2012 „Narva Promenaad elektrivarustus projekt“ HOFFNUNG UÜ) on koostatud ning Narva Vesi AS kooskõlastas (06.05.2013.a kooskõlastuse  nr 193) kõnealuse ehitusprojekti, mis tähendab, et Narva Vesi AS aktsepteeris ehitusprojekti kooskõlastuse andmisega kõnealuse elektri maakaabelliini asukoha.
18.06.2013.a elektri maakaabelliini ja alajaama ehitamiseks on väljastatud ehitusluba.

06.08.2013.a on esitatud ehitamise alustamise teatis.

10.01.2014.a ehitustööd on lõpetatud.
Elektri maakaabelliini ja alajaama teostusjoonis on esitatud Arhitektuuri- ja Linnaplaneerimise Ameti geodeesia ja kaartide vanemspetsialistile paberkandjal ja digitaalsel kujul. Teostusjooniselt tuleneb, et ehitatud elektri maakaabelliini asukoht vastavab ehitusprojektile.
Ehitusjärelevalve osakond anutud vaidluse raames võrdles rekonstrueeritud ühiskanalisatsiooni torustiku (ehr kood 220601778) ehitusprojekti (nr.741 Narva linna vee- ja kanalisatsioonitorustike projekteerimis- ja ehitustööd) teostusjoonisega (01.07.2014.a E1093/K1150 Hades Geodeesia). Võrdluse käigus oli avastatud, et rekonstrueeritud ühiskanalisatsiooni torustiku asukoht ei vasta ehitusprojektile. Samuti esitatud Narva Vesi AS poolt ühiskanalisatsiooni torustiku ehitustööde täitedokumentatsioonist tuleneb, et Jõe tänaval (Narva Promenaadi asukohal) ehitustööd oli lõpetatud 06.11.2012.a ja kogu ehitisel ehitustööd oli lõpetatud 10.08.2013.a. Tuleneb, et enne „Narva Promenaad elektrivarustuse“ projekti kooskõlastamist (06.05.2013.a), Narva Vesi AS peaks olema kursis tegeliku torustiku asukohaga Jõe tänaval.
Ehitusjärelevalve osakond suuliselt seletas Narva Vesi AS esindajale, et elekti maakaabelliin on ehitatud vastavalt kooskõlastatud ehitusprojektile ning väljastatud ehitusloale.

11.09, 15.09, 22.09.2014.a ehitusjärelevalve osakond mitu korda e-maili kaudu esitas Narva Vesi AS-le päringu kooskõlastuse kohta kuid vaastust ei ole kätte saanud.

09.10.2014 ehitusjärelevalve osakond edastas paberkandjal Narva Vesi AS-le päringu kooskõlastuse esitamiseks tähtajaga 20.10.2014.a kuid vastust ega vastu väited ei ole kätte saanud.

17.10.2014.a on tehtud ehitusseaduse §33 lg 4 kohaselt ehitise ülevaatus. Ehitise ülevaatuseks on kaasatud pädevad isikud ning koostatud ehitise ülevaatuse akt. Taastamistööd teostatakse „Promenaadi“ projekti raames.

Ülevaatuse akt on edastatud 17.10.2014.a  e-kirjaga VKG Elektrivõrgud OÜ-le, arvamuse väljendamiseks. 

17.10.2014.a VKG Elektrivõrgud OÜ tagastas allakirjutatud ehitise ülevaatuse akti ilma märkuseta.
Ehitise ülevaatusest osavõtjad kinnitavad oma allkirjaga ehitise ülevaatuse aktis, et ülevaatuseks esitatud ehitis vastab ehitisele ettenähtud nõuetele ja ehitist võib kasutada vastavalt kavandatud kasutamise otstarbele.

Seega, elektri maakaabelliinile ja alajaamale kasutusloa andmiseks takistusi ei ole.

2. ÕIGUSLIKUD ALUSED
2.1. 
Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. 
Narva linna ehitusmääruse §27  lõike 3 kohaselt ehitise kasutusloa väljastamise või   väljastamisest keeldumise ja kehtetuks tunnistamise otsustab Linnavalitsus. 

3. OTSUS
3.1.     Väljastada asuva (Linnuse tänav L2, Jõe tänav L1, Jõe tänav L2, Pimeaed, Jõe tn 1a,

Linnuse tänav L3, Peterburi mnt 2) elektri maakaabelliinile ja alajaamale 
(ehr kood 220681149) kasutusluba.

3.2.
Kohustada VKG Elektrivõrgud OÜ markeerida elektri maakaabelliini ühiskanalisatsiooni torustikuga katumise kohtades. Märkide välimus ja asukoht kooskõlastada Narva Linnavalitsuse Arhitektuuri- ja Linnaplaneerimise ameti  peaarhitektiga.
4.  RAKENDUSSÄTTED

4.1.
Korraldus jõustub teatavakstegemisest.

4.2. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

